Paġna L-Artikolu 31(1) tar-Regolament jipprevedi l-adozzjoni ta' programm annwali ta' ħidma li għandu jispeċifika l-azzjonijiet li jiffaċilitaw l-implimentazzjoni tar-Regolament, b'mod partikolari azzjonijiet: biex tittejjeb il-preżentazzjoni ta' informazzjoni speċifika fi ħdan l-oqsma elenkati fl-Anness I u biex tiġi ffaċilitata l-implimentazzjoni puntwali, mill-awtoritajiet kompetenti fil-livelli kollha, tar-rekwiżit li jipprovdu informazzjoni; biex tiġi ffaċilitata l-konformità mal-Artikolu 6 dwar id-diġitalizzazzjoni tal-proċeduri u mal-Artikolu 13 dwar l-aċċess transfruntier għal proċeduri online; biex tiġi żgurata l-konformità konsistenti mar-rekwiżiti ta' kwalità rigward l-informazzjoni, il-proċeduri u s-servizzi ta' assistenza stabbiliti fl-Artikoli 9 sa 12; relatati mal-promozzjoni tal-gateway skont l-Artikolu 23(2). Dawn il-linji gwida tal-Kummissjoni għandhom l-għan li jelenkaw dawn l-azzjonijiet u jipprovdu skeda ta' żmien dettaljata għad-diversi passi li jridu jittieħdu għall-implimentazzjoni tagħhom. Fis-26 ta' Frar 2019, din il-lista ġiet diskussa mal-grupp ta' koordinazzjoni tal-gateway, kif previst mill-Artikolu 31(2) tar-Regolament. Fid-dawl tal-konverġenza ta' numru ta' azzjonijiet lejn l-iskadenza ta' Diċembru 2020, l-ewwel programm ta' ħidma jkopri l-perjodu sat-tnedija tal-gateway diġitali unika, jiġifieri Lulju 2019-Diċembru 2020. L-implimentazzjoni tal-programm ta' ħidma se tiġi ssorveljata kemm permezz tal-pjattaforma ta' kollaborazzjoni online tal-grupp ta' koordinazzjoni tal-gateway kif ukoll matul il-laqgħat tal-grupp ta' koordinazzjoni tal-gateway. Għall-finijiet ta' dan l-avviż tal-Kummissjoni, japplikaw id-definizzjonijiet li ġejjin: "awtorità kompetenti" tfisser kwalunkwe awtorità jew korp ta' Stat Membru stabbiliti f'livell nazzjonali, reġjonali jew lokali b'responsabbiltajiet speċifiċi relatati mal-informazzjoni, mal-proċeduri, mas-servizzi ta' assistenza u ta' soluzzjoni tal-problemi koperti mir-Regolament dwar il-gateway; "koordinaturi nazzjonali" huma r-rappreżentanti maħtura mill-Istati Membri kif previst mill-Artikolu 28 tar-Regolament dwar il-gateway. Il-gateway se tipprovdi liċ-ċittadini u lin-negozji b'informazzjoni komprensiva biżżejjed biex dawn ikunu jistgħu jeżerċitaw id-drittijiet u l-obbligi tagħhom derivati mid-dritt tal-Unjoni u nazzjonali, inkluża informazzjoni dwar kif jimmaniġġjaw il-proċeduri amministrattivi. Il-verżjoni kurrenti tal-portal L-Ewropa Tiegħek diġà tkopri firxa wiesgħa tad-drittijiet u tal-obbligi li japplikaw madwar l-UE kollha Tinkludi wkoll informazzjoni dwar l-implimentazzjoni nazzjonali pprovduta mill-awtoritajiet tal-Istati Membri għal uħud mis-suġġetti identifikati fl-Anness I. Sat-12 ta' Diċembru 2020, il-kontenut nazzjonali fuq L-Ewropa Tiegħek se jiġi eliminat b'mod gradwali hekk kif jittiħidlu postu minn informazzjoni fuq is-siti web nazzjonali. Il-Kummissjoni Ewropea pproponiet gwida dwar kif jerġa' jintuża jew jiġi riprodott fuq is-siti web nazzjonali l-kontenut nazzjonali li diġà hu disponibbli fuq L-Ewropa Tiegħek. Il-gateway trid tipprovdi informazzjoni li tkun faċli għall-utent, strutturata kif suppost u ppreżentata sew. Il-kontenut għandu jkun preċiż u aġġornat, u jinkludi d-data tal-aħħar aġġornament. Għandu jipprovdi l-isem tal-awtorità responsabbli għall-informazzjoni, u d-dettalji ta' kuntatt tas-servizzi rilevanti ta' assistenza jew ta' soluzzjoni tal-problemi. Għandu jkun akkumpanjat minn referenzi għal atti legali, għal speċifikazzjonijiet tekniċi, għal linji gwida. Il-Kummissjoni pproponiet gwida inizjali dwar kif dawn ir-rekwiżiti jistgħu jiġu ssodisfati, fuq il-bażi tal-esperjenza tagħha fil-ġestjoni tal-portal L-Ewropa Tiegħek. Biex is-servizzi offruti permezz tal-gateway ikunu aċċessibbli għal firxa wiesgħa ta' utenti, spjegazzjonijiet dwar ir-regoli, il-proċeduri u dak li wieħed jista' jistenna mis-servizzi ta' assistenza koperti mill-gateway iridu jiġu pprovduti tal-anqas f'lingwa li ħafna mill-utenti jistgħu jifhmu. Din il-lingwa hi definita bħala l-lingwa uffiċjali tal-Unjoni li "l-aktar tinftiehem mill-akbar numru possibbli ta' utenti transfruntiera". L-Art. 12(3) tar-Regolament jipprovdi kjarifika ulterjuri billi jirreferi għal-lingwa "l-aktar studjata bħala lingwa barranija mill-utenti madwar l-Unjoni". Fil-prattika, din il-lingwa għandha tkun l-Ingliż għal ħafna mis-siti web nazzjonali. Il-Kummissjoni se tkompli tittraduċi l-informazzjoni dwar id-drittijiet u l-proċeduri applikabbli b'mod uniformi madwar l-UE kollha fil-lingwi kollha tal-UE fuq is-siti web tagħha stess. Il-Kummissjoni ser issostni lill-Istati Membri f'dan il-kompitu billi tipprovdi servizz ta' traduzzjoni (traduzzjoni umana). Fid-dawl tal-limitazzjonijiet baġitarji, prijorità għall-użu ta' dan is-servizz għandha tingħata lill-informazzjoni bażika fl-oqsma kollha elenkati fl-Anness I, segwita minn kwalunkwe informazzjoni oħra, minn spjegazzjonijiet dwar is-servizzi ta' assistenza u minn struzzjonijiet għall-proċeduri. Ir-Regolament jistieden lill-Istati Membri u lill-Kummissjoni biex jipprovdu sorsi uniċi għal kull punt ta' informazzjoni meħtieġ għall-gateway, u biex jevitaw duplikazzjoni parzjali jew sħiħa kull fejn dan l-evitar ikun possibbli. Dan biex tiġi evitata konfużjoni fost l-utenti li jsibu portali differenti li jkun fihom informazzjoni simili iżda mhux identika fuq l-istess suġġetti. Il-mira ta' sorsi ta' informazzjoni uniċi tagħmilha wkoll eħfef biex isiru aġġornamenti u tnaqqas ir-riskju li tiġi ppreżentata informazzjoni inkonsistenti. Informazzjoni mmirata b'mod esklużiv lejn iċ-ċittadini u n-negozji u li tispjega d-drittijiet u l-obbligi applikabbli tagħhom hi eliġibbli għall-gateway. Din m'għandhiex titħallat ma' kontenut ieħor, bħal informazzjoni dwar il-politika li tkun għadha qed titfassal u li tkun immirata lejn udjenza differenti. Flimkien mal-Istati Membri l-Kummissjoni ddefinixxiet liema suġġetti fl-Anness I għandhom ikunu koperti fuq L-Ewropa Tiegħek jew fuq siti web oħra ġestiti mill-Kummissjoni, u liema suġġetti għandhom jiġu indirizzati mill-informazzjoni nazzjonali. Referenza: L-Artikolu 6 tar-Regolament dwar il-proċeduri li għandhom jiġu offruti kompletament online. Il-gateway se toffri lill-utenti aċċess faċli għal proċeduri amministrattivi nazzjonali. Għal dan l-għan, ir-Regolament jeħtieġ li l-Istati Membri kollha jiżguraw li l-utenti jkunu jistgħu jaċċessaw u jwettqu bis-sħiħ kwalunkwe waħda mill-proċeduri elenkati fl-Anness II kompletament online. Dan ifisser li l-utent għandu jkun jista' jieħu l-passi kollha b'mod elettroniku, minn distanza u permezz ta' servizz online. Ir-Regolament jagħti wkoll lista mhux eżawrjenti ta' kriterji speċifiċi li jridu jiġu ssodisfati (ara l-Artikolu 6). Filwaqt li l-iskadenza finali għad-diġitalizzazzjoni tal-proċeduri taħbat f'Diċembru 2023, l-Istati Membri għandhom jibdew jaħdmu fuq dan il-proġett sa minn issa u jfittxu opportunitajiet biex jimplimentaw ir-rekwiżiti ferm qabel l-iskadenza bħala parti mill-programmi kontinwi tagħhom tal-gvern elettroniku. Ir-Regolament jipprevedi li l-proċeduri li diġà huma online ikunu/isiru kompletament aċċessibbli għal utenti transfruntiera. Dan ifisser li jekk proċedura hi disponibbli għal ċittadin ta' Stat Membru speċifiku, din trid tkun aċċessibbli wkoll fil-passi kollha tagħha għal utenti minn Stati Membri oħra jew għal utenti mill-istess Stat Membru li jgħixu fi Stat Membru ieħor jew li qabel ikunu għexu, ħadmu, studjaw jew għamlu negozju fi Stat Membru ieħor. L-Istati Membri jistgħu jużaw soluzzjoni teknika alternattiva u teknikament separata għall-utenti transfruntiera, fejn ikun hemm bżonn, iżda f'dawk is-sitwazzjonijiet għandha tingħata aktar attenzjoni biex jiġi żgurat li l-proċedura tkun twassal għall-istess eżitu u ma tkunx aktar impenjattiva mill-proċedura offruta lill-utenti nazzjonali. Għandha tingħata attenzjoni speċjali għall-ostakli għall-utenti transfruntiera, bħal entrati ta' formoli li jeħtieġu numri tat-telefown nazzjonali, prefissi nazzjonali għal numri tat-telefown jew kodiċijiet postali nazzjonali, il-ħlas ta' miżati li jista' jsir biss permezz ta' sistemi li ma jkunux disponibbli (b'mod mifrux) għall-utenti transfruntiera, in-nuqqas ta' spjegazzjonijiet dettaljati f'lingwa mifhuma mill-utenti transfruntiera, in-nuqqas ta' possibbiltajiet ta' preżentazzjoni ta' evidenza elettronika minn awtoritajiet li jinsabu fi Stat Membru ieħor u n-nuqqas ta' aċċettazzjoni ta' mezzi elettroniċi ta' identifikazzjoni maħruġa fi Stati Membri oħra. F'ċerti oqsma (eż. id-Direttiva dwar is-Servizzi, id-Direttiva dwar il-Kwalifiki Professjonali, id-Direttiva dwar l-Akkwist Pubbliku), l-aċċess nondiskriminatorju għall-proċeduri għal utenti transfruntiera diġà hu rekwiżit legali minbarra l-prinċipju ta' nondiskriminazzjoni mnaqqax fit-Trattat dwar il-Funzjonament tal-Unjoni Ewropea. Kif previst mir-Regolament, il-funzjonament tal-gateway ser ikun megħjun minn għodod tekniċi żviluppati mill-Kummissjoni f'kooperazzjoni msaħħa mal-Istati Membri. Dawn jinkludu: faċilità tat-tiftix u għodda ta' sejbien ta' assistenza komuni li jiggwidaw lill-utenti finali lejn l-informazzjoni, il-proċeduri u s-servizzi ta' assistenza; għodda għall-feedback mill-utenti rigward il-kwalità tas-servizzi; għodda għall-feedback mill-utenti dwar l-ostakli fis-Suq Uniku; għodda għall-ġbir tal-istatistiki dwar l-użu; u dashboard bħala l-interfaċċa għall-awtoritajiet pubbliċi. Il-Kummissjoni kkuntrattat studji li pproponew il-bażi teknika għal dawn l-għodod, billi ddefinixxew rekwiżiti, arkitettura tal-IT u analiżi tal-kwistjonijiet dwar l-interoperabbiltà, u ppreżentat l-istat tal-iżvilupp lill-koordinaturi nazzjonali. Il-gateway se toffri lill-utenti aċċess faċli għal firxa wiesgħa ta' servizzi ta' assistenza. Għal esperjenza ottimali, l-utenti finali għandhom isiru midħla wkoll, qabel ma jissottomettu talba għall-assistenza, ta' dak li għandhom jistennew mit-tali servizzi u f'liema kundizzjonijiet jistgħu jużawhom. Is-servizzi ta' assistenza ser ikollhom jippubblikaw online spjegazzjoni ċara u faċli għall-utent tas-servizz ipprovdut, kif spjegat fl-Artikolu 11. Biex tkun aċċessibbli għall-maġġoranza tal-utenti, din l-ispjegazzjoni ser ikollha tiġi pprovduta primarjament bl-Ingliż (il-lingwa uffiċjali tal-Unjoni li "l-aktar tinftiehem mill-akbar numru possibbli ta' utenti transfruntiera", ara l-objettiv 1.3). Bħas-servizzi l-oħra tal-gateway, is-servizzi ta' assistenza għandhom ikunu tal-ogħla kwalità u ser ikollhom jirrispettaw il-kriterji dwar il-kwalità elenkati fir-Regolament. Il-kwalità se tiġi ssorveljata permezz tal-feedback u tal-istatistika tal-utenti. Dawn ir-rekwiżiti huma obbligatorji għas-servizzi ta' assistenza elenkati fl-Anness III tar-Regolament. Il-Kummissjoni mmappjat is-sitwazzjoni attwali u identifikat id-diskrepanzi għal dawn is-servizzi. Barra minn hekk, il-Kummissjoni u l-koordinaturi nazzjonali jistgħu jagħżlu li jkunu inklużi b'mod fakultattiv f'servizzi ta' assistenza oħra jekk dawk ikunu jissodisfaw il-kundizzjonijiet previsti fir-Regolament. Fl-2019 u fl-2020 il-prijorità se tinxteħet fuq it-tħejjija għall-inklużjoni tas-servizzi ta' assistenza li huma ffinanzjati jew ikkofinanzjati u/jew ġestiti mill-Kummissjoni, bħaċ-Ċentri Ewropej tal-Konsumaturi, il-Help Desk dwar id-DPI, il-parti min-Netwerk Enterprise Europe li tindirizza s-suġġetti koperti mill-gateway, SOLVIT jew Pariri tal-Ewropa Tiegħek. Fejn ikollhom bżonn jagħmlu hekk biex jissodisfaw il-ħtiġijiet tal-utenti, il-koordinaturi nazzjonali jistgħu jipproponu wkoll lill-Kummissjoni inklużjoni fakultattiva f'servizzi ta' assistenza privati jew semiprivati jekk dawn ikunu jissodisfaw ir-rekwiżiti ta' kwalità tal-gateway. Għas-servizzi tal-Anness III: Għal servizzi ffinanzjati u/jew ġestiti mill-Kummissjoni li jitolbu inklużjoni fakultattiva: Il-gateway, bl-isem "Your Europe", se toffri lill-utenti aċċess faċli għal firxa wiesgħa ta' servizzi ta' kwalità għolja. L-Eżistenza ta' "Your Europe" u l-affidabbiltà tas-servizzi li joffri dan il-portal iridu jiġu rreklamati fost l-utenti finali. Barra minn hekk, il-Kummissjoni u l-Istati Membri ser ikollhom bżonn isaħħu l-possibbiltà ta' sejbien ta' "Your Europe" u jżidu l-għarfien dwaru fost l-utenti finali. Attivitajiet għall-promozzjoni ta' "Your Europe" u tas-siti web li huma parti minnu ser ikollhom bżonn jiġu koordinati. Din in-notifka tikkonċerna l-impriżi li ġejjin: Mirova, li taġixxi bħala kumpanija ta' ġestjoni ta' Mirova-Eurofideme 3 (Franza), li fl-aħħar mill-aħħar hija proprjetà ta' Banque Populaire Caisse d'épargne ("BPCE", Franza), Mirova u GE jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta' Desarrollo Eólico Las Majas XIX. Il-konċentrazzjoni hija mwettqa permezz ta' xiri ta' ishma. Mirova hija fond ta' kapital ta' riskju Franċiż li jiffoka fuq fondi responsabbli għall-ġestjoni tal-investiment għal investituri istituzzjonali f'diversi kategoriji ta' assi, fost l-oħrajn l-enerġija rinnovabbli u l-infrastrutturi ewlenin, l-ekwitajiet sostenibbli u l-bonds ħodor, GE hija kumpanija dinjija tal-manifattura, itteknoloġija u s-servizzi. L-attività ewlenija tal-unità tan-negozju tagħha GE Energy Financial Services hija l-investiment fis-settur tal-enerġija. L-unità tan-negozju tagħha, GE Renewable Energy, tforni prodotti u servizzi lil klijenti li jiġġeneraw l-enerġija mir-riħ, mill-ilma u mix-xemx, inklużi l-manifattura u l-manutenzjoni ta' turbini tar-riħ, Desarrollo Eólico Las Majas XIX hija kumpanija azzjonarja, li se jkollha tliet proġetti tal-park eoliku f'Aragona, Spanja. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Esta Investments Pte.Ltd, ikkontrollata minn Temasek International Pte. RRRJ Masterfund III, li tappartjeni għall-grupp ta' RRRJ Capital (Hong Kong), Gategroup Holding AG ("Gategroup") (l-Iżvizzera), attwalment ikkontrollata biss minn RRRJ Capital. Temasek and RRJ Masterfund III jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta' Gategroup. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Klassi 1.3. Ġobnijiet Daqs: Id-daqs ivarja skont il-piż tal-ġobon, bin-naħa żengulija li għandha kejl ta' bejn 15 u 35 cm u d-dijametru li jvarja minn 12 sa 25 cm. Dehra ta' barra: Il-qoxra hija rqiqa, lixxa u kompatta. M'għandhiex għadam jew tikmix u hija ta' kulur abjad kremuż bi ħjiel ta' kulur it-tiben, li jiżviluppa għal ftit isfar dehbien aktar jew inqas intens hekk kif jimmatura l-ġobon. Għajnejn: Il-ġobon jista' jkun ftit mifrux b'għajnejn żgħar. Togħma: Ġobon frisk għandu togħma deċiżament pjaċevoli, ħelwa u delikata, filwaqt li toħroġ togħma qawwija, ta' ġobon bnin hekk kif tipprogressa l-maturazzjoni. Kompożizzjoni kimika: Is-solidi totali mhumiex inqas minn 52 % fil-ġobon frisk u mhux inqas minn 60 % f'ġobon parzjalment matur u matur; ix-xaħam jammonta għal mhux inqas minn 38 % tas-solidi totali; u l-klorur tas-sodju ma jistax jaqbeż 4 % tas-solidi totali. Maturazzjoni: L-għalf prodott fiż-żona ġeografika ddefinita jrid jammonta għal tal-inqas 60 % tal-materja niexfa fid-dieta globali tal-baqar. Tipi differenti ta' foraġġ — bur, tiben, veġetazzjoni li tikber taħt siġar kbar jew residwi nexfin mill-mergħat u l-bwar, skont id-disponibbiltà — għandhom jammontaw għal tal-inqas 60 % tal-materja niexfa ta' kuljum li tingħata lill-baqar, ikkalkulata fuq bażi annwali. Il-baqar jirgħu fuq bur varjat għal tal-inqas 240 jum fis-sena. Dan il-bur jinkludi foraġġ aħdar (pjanti selvaġġi nattivi u ħaxix miżrugħ — prinċipalment silla, ġilbiena sewda u ċereali ta' foraġġ), residwi nexfin mill-mergħat u foraġġ selvaġġ, ċereali tar-razzett żgħar, u veġetazzjoni li tikber taħt siġar kbar. Id-dieta bażika tal-foraġġ tal-baqar hija ssupplimentata minn għalf li jiżgura teħid tan-nutrijenti bbilanċjat. Dan l-għalf jista' jammonta għal 40 % tal-materja niexfa li tingħata lill-baqar, ikkalkulata fuq bażi annwali. Il-qamħirrum u s-sojja jiffurmaw il-biċċa l-kbira tal-għalf minn barra ż-żona ta' oriġini, kombinati, sa livell inqas, ma' ikla ta' ġirasol u ħarrub, ċereali żgħar u l-prodotti sekondarji tagħhom, pitravi, supplimenti tal-vitamini u l-minerali, u traċċi żgħar ta' prodotti oħra. Il-fatt li l-bdiewa jkollhom iduru għal użu tal-għalf minn barra ż-żona ta' oriġini jirrifletti l-kundizzjonijiet tal-ħamrija u dawk klimatiċi tar-reġjun Nebrodi, li huwa xieraq ħafna għal bur u mergħa permanenti (b'100 000 ettaru ta' erja agrikola utilizzata [EAU], ir-reġjun jammonta għal madwar 30 % tal-bur u l-mergħat totali ta' Sqallija), u ħafna inqas xieraq għall-kultivazzjoni tar-raba' għall-produzzjoni ta' ċereali u legumi taż-żerriegħa (li jirrappreżentaw inqas minn 3 % tal-EAU ta' Sqallija), skont l-aktar ċensiment riċenti kkumpilat mill-Istitut Nazzjonali Taljan tal-Istatistika fl-2010. Il-baqar ma jistgħux jiġu mgħallfa silaġġ, prodotti sekondarji friski minn ipproċessar industrijali, fienu, jew għalf li jirrappreżenta sorsi ta' kontaminazzjoni jew li ġew ippreżervati b'mod ħażin. Produzzjoni tal-ħalib, produzzjoni tal-ġobon, maturazzjoni. Il-"Provola dei Nebrodi" jista' jinbiegħ sħiħ jew f'porzjonijiet. Ġobon matur jista' jinbiegħ ukoll maħkuk. Sabiex tiġi żgurata l-awtentiċità u t-traċċabbiltà, il-produzzjoni tal-formats tal-ippakkjar li jeħtieġu li l-ġobon "Provola dei Nebrodi" DOP jinħakk jew titneħħielu l-qoxra (biċċiet, kubi, slajsis, eċċ.), li b'hekk jitneħħew id-dettalji ta' identifikazzjoni u l-immarkar tal-marki mill-ġobon, tista' ssir biss fiż-żona ġeografika ddefinita f'punt 4. Il-"Provola dei Nebrodi" DOP jinħareġ fis-suq bi mmarkar ta' identifikazzjoni u stiker jew tip ieħor ta' tikketta, li trid tinhemeż mal-għonq tal-ġobon u/jew man-naħa ta' porzjon, u mal-ippakkjar tal-ġobon maħkuk. Minbarra l-informazzjoni meħtieġa mil-leġiżlazzjoni fis-seħħ, il-logo tal-"Provola dei Nebrodi D.O.P." għandu jidher fuq it-tabella jew kwalunkwe tikketta oħra li tintuża. Indikazzjonijiet li jirreferu għal kumpaniji, ismijiet, ismijiet ta' negozji u trademarks privati li m'għandhomx natura ta' intenzjonijiet ta' tifħir u li m'għandhomx probabbiltà li jqarrqu l-bejjiegħ jistgħu jiddaħħlu wkoll fuq it-tikketta diment li dawn jikkonformaw mal-leġiżlazzjoni applikabbli fuq it-tikkettar u l-preżentazzjoni tal-prodotti tal-ikel. Tali indikazzjonijiet addizzjonali għandhom jidhru b'ittri iżgħar mil-logo ta' DOP. Iż-żona ta' produzzjoni tal-"Provola dei Nebrodi" DOP tinkludi: it-territorju amministrattiv kollu tal-muniċipalitajiet ta' Bronte, Castiglione di Sicilia, Maletto, Maniace u Randazzo fil-provinċja ta' Catania; it-territorju amministrattiv kollu tal-muniċipalitajiet ta' Cerami u Troina fil-provinċja ta' Enna; u t-territorju amministrattiv kollu tal-muniċipalitajiet ta' Alcara li Fusi, Basicò, Capizzi, Capri Leone, Caronia, Castel di Lucio, Castell'Umberto, Cesarò, Ficarra, Floresta, Frazzanò, Galati Mamertino, Gioiosa Marea, Librizzi, Longi, Malvagna, Mirto, Mistretta, Mojo Alcantara, Montalbano Elicona, Montagnareale, Motta d'Affermo, Naso, Patti, Pettineo, Piraino, Raccuja, Reitano, Roccella Valdemone, San Fratello, San Piero Patti, S. Teodoro, S. Angelo di Brolo, Santa Domenica Vittoria, Santo Stefano di Camastra, Sinagra, Tortorici, Tripi, Tusa u Ucria fil-provinċja ta' Messina. Il-fatturi ewlenin li jiffurmaw ir-rabta b'saħħitha bejn il-"Provola dei Nebrodi" u ż-żona ta' oriġini tiegħu huma kif ġej: L-użu ta' foraġġ selvaġġ jew tar-razzett biex jiġu mgħallfa l-baqar, prinċipalment il-mergħa tipika tar-reġjun tal-muntanji Nebrodi. L-użu kostanti u fiss tal-metodi tradizzjonali tal-produzzjoni tal-ġobon u tal-maturazzjoni li ngħaddew minn ġenerazzjoni għal ġenerazzjoni, b'mod partikolari li ġejjin: L-użu ta' ħalib sħiħ nej. L-użu ta' tagħmir tal-injam li, billi jiskatta l-formazzjoni ta' bijoriti speċifiċi, jippermetti li l-mikroflora tal-ħalib nattiva tiżviluppa b'mod spontanju. Id-deċiżjoni tal-produtturi tal-ġobon li jagħmlu ġobon akbar li jiżen sa 10 kg, xieraq biex ikun jiflaħ għal perjodi ta' maturazzjoni twal (uniċi fi Sqallija) — xi drabi aktar minn darba fis-sena. Storikament dan kien meħtieġ ukoll peress li l-aċċess għas-swieq seta' jiġi ristrett għal perjodi ta' żmien twal (xtiewi bil-borra b'kondizzjonijiet tat-temp partikolarment ħarxa fil-muntanji ta' Nebrodi). (it-tieni subparagrafu tal-Artikolu 6(1), ta' dan ir-Regolament) It-test konsolidat tal-Ispeċifikazzjoni tal-Prodott huwa disponibbli fis-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi żżur direttament il-paġna ewlenija tal-Ministeru tal-Politika Agrikola, Alimentari u Forestali (www.politicheagricole.it) u tagħfas fuq "Qualità" (fin-naħa ta' fuq fil-lemin tal-iskrin), u wara fuq "Prodotti DOP IGP STG" (fil-ġenb, fuq in-naħa tax-xellug tal-iskrin) u fl-aħħar tagħfas fuq "Disciplinari di Produzione all'esame dell'UE". Fil-qafas tal-kuntest tan-negozjati man-New Zealand għal Ftehim ta' Kummerċ Ħieles (minn hawn 'il quddiem "il-Ftehim"), li jinkludi kapitolu dwar l-Indikazzjonijiet Ġeografiċi, l-awtoritajiet ta' New Zealand ippreżentaw il-lista mehmuża ta' Indikazzjonijiet Ġeografiċi, biex jiġu protetti skont il-Ftehim. Il-Kummissjoni Ewropea bħalissa qiegħda tikkunsidra jekk dawn l-Indikazzjonijiet Ġeografiċi għandhomx jiġu protetti skont il-Ftehim futur bħala Indikazzjonijiet Ġeografiċi, skont it-tifsira tal-Artikolu 22(1) tal-Ftehim dwar l-Aspetti tad-Drittijiet tal-Proprjetà Intellettwali Relatati mal-Kummerċ. Il-Kummissjoni tistieden lil kwalunkwe Stat Membru jew pajjiż terz, jew kwalunkwe persuna fiżika jew ġuridika li għandha interess leġittimu, li hi residenti jew stabbilita fi Stat Membru jew f'pajjiż terz, biex tressaq oppożizzjoni għal tali protezzjoni billi tibgħat dikjarazzjoni sostanzjata kif dovut. Id-dikjarazzjonijiet ta' oppożizzjoni jridu jaslu għand il-Kummissjoni fi żmien xahrejn mid-data tal-pubblikazzjoni ta' dan l-avviż. Id-dikjarazzjonijiet ta' oppożizzjoni jenħtieġ li jintbagħtu f'dan l-indirizz elettroniku: AGRI-A4@ec.europa.eu Id-dikjarazzjonijiet ta' oppożizzjoni se jiġu eżaminati biss jekk jaslu fil-limitu taż-żmien stabbilit hawn fuq u jekk dawn juru li l-protezzjoni tal-isem propost: toħloq kunflitt mal-isem ta' varjetà ta' pjanta jew ta' razza tal-bhejjem u b'hekk x'aktarx tkun tqarraq bil-konsumatur dwar l-oriġini vera tal-prodott; fid-dawl tar-reputazzjoni u tal-fama tal-marka kummerċjali u t-tul ta' żmien li ilha tintuża, tista' tqarraq bil-konsumatur dwar l-identità vera tal-prodott; tipperikola l-eżistenza ta' isem jew ta' marka kummerċjali kompletament jew parzjalment identiċi, jew tipperikola l-eżistenza ta' prodotti li jkunu ilhom fis-suq b'mod legali għal mill-inqas ħames snin qabel id-data tal-pubblikazzjoni ta' dan l-avviż; jew jekk dawn jistgħu jagħtu dettalji li minnhom wieħed jista' jikkonkludi li l-isem li għalih qed titqies il-protezzjoni huwa kkunsidrat ġeneriku. Il-kriterji msemmija hawn fuq għandhom ikunu evalwati b'rabta mat-territorju tal-Unjoni, li fil-każ tad-drittijiet tal-proprjetà intellettwali jirreferi biss għat-territorju jew għat-territorji fejn dawn id-drittijiet huma protetti. Il-possibbiltà li dawn l-ismijiet ikunu protetti fl-Unjoni Ewropea tiddependi minn jekk jintemmewx b'suċċess dawn in-negozjati, kif ukoll mill-att legali sussegwenti.
Extracted from C_257_2019.html